**Eva**

*Lucian Blaga*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când șarpele intinse Evei mărul, îi vorbi

c-un glas ce răsună

de printre frunze ca un clopot de argint.

Dar s-a întâmplat că-i mai șopti apoi

și ceva la ureche

încet, nespus de încet,

ceva ce nu se spune în scripturi.

Nici Dumnezeu n-a auzit ce i-a șoptit anume

cu toate că asculta și el.

Și Eva n-a voit să-i spuna nici lui Adam.

De-atunci femeia ascunde sub pleoape o taină

și-și miscă geana parca-ar zice

că ea știe ceva,

ce noi nu știm,

ce nimenea nu știe,

nici Dumnezeu chiar.